### Projekts

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot. Nr. )

**Grozījumi Ministru kabineta 2014.gada 17.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai”**

 Izdarīt Ministru kabineta 2014.gada 17.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai” (Latvijas Vēstnesis, 2014, 140., 145.nr.) šādus grozījumus:

1. Izteikt 1. punktu šādā redakcijā:

„1. Pārtikas un veterinārajam dienestam uzraudzīt, lai cūku sugas dzīvnieku īpašnieki, kuru novietnes atrodas Rēzeknes novadā, Riebiņu novadā, Preiļu novadā, Zilupes novadā, Daugavpils novadā, Ciblas novadā, Dagdas novadā, Aglonas novadā, Krāslavas novadā, Ludzas novadā, Alojas novadā, Mazsalacas novadā, Rūjienas novadā, Naukšēnu novadā, Valkas novadā, Burtnieku novadā, Kocēnu novadā, Beverīnas novadā, Strenču novadā, Priekuļu novadā, Raunas novadā, Smiltenes novadā, Apes novadā, Alūksnes novadā, Viļakas novadā, Balvu novadā, Rugāju novadā, Baltinavas novadā, Kārsavas novadā, Vārkavas novadā, Līvānu novadā, Viļānu novadā, Cēsu novadā, Amatas novadā, Vecpiebalgas novadā, Jaunpiebalgas novadā, Gulbenes novadā, Cesvaines novadā, Ērgļu novadā, Madonas novadā, Lubānas novadā, Kokneses novadā, Pļaviņu novadā, Krustpils novadā, Varakļānu novadā, Salas novadā, Viesītes novadā, Jēkabpils novadā, Aknīstes novadā, Ilūkstes novadā, Ogres novada Ķeipenes, Taurupes, Mazozolu, Madlienas, Meņģeles un Krapes pagastā, Jaunjelgavas novada Seces, Staburaga un Sunākstes pagastā, Jēkabpilī, Daugavpilī, Valmierā un Rēzeknē īstenotu Ministru kabineta 2013.gada 20.augusta noteikumu Nr.621 „Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr.621) 10.1punktā minētos biodrošības pasākumus.”

 2. Izteikt 6.1., 6.2. un 6.3.apakšpunktu šādā redakcijā:

„6.1. par pieaugušu vaislas dzīvnieku (sivēnmāti, vaislas kuili) – 170,00 *euro*;

6.2. par nobarojamu cūku un vaislas jauncūku – 120,00 *euro*;

6.3. par piena sivēnu – 35,00 *euro*.”

3. Papildināt 7.punktu aiz vārda „nodrošinātu” ar vārdiem „šī rīkojuma 6.punktā noteikto”.

4. Papildināt rīkojumu ar 9.1 un 9.2 punktu šādā redakcijā:

„9.1 Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Zemkopības ministrijai (Lauku atbalsta dienestam) 150 000 *euro*, lai nodrošinātu tūlītēju Ministru kabineta 2005.gada 15.marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” paredzēto kompensāciju izmaksu dzīvnieku īpašniekiem par zaudējumiem, kas radušies Āfrikas cūku mēra uzliesmojuma apkarošanas laikā.

9.2 Zemkopības ministrijai pieprasījumu par papildu līdzekļu piešķiršanu kompensāciju izmaksai Ministru kabinetā iesniegt pēc šī rīkojuma 7. vai 9.1 punktā noteiktā finansējuma apgūšanas.”

5. Papildināt rīkojumu ar 12.4., 12.5., 12.6. un 12.7.apakšpunktu šādā redakcijā:

„12.4. divu specializēto transportlīdzekļu (automašīnas ar kravas nodalījumu) mežacūku līķu nogādāšanai sadedzināšanas vietās noma līdz 2014.gada beigām par kopējo summu, kas nepārsniedz 35 000 *euro*, – sabiedrībā ar ierobežotu atbildību „BALTIC TRADE” (reģistrācijas Nr.40103262852, juridiskā adrese – Rīga, Braslas iela 20, LV–1084);

12.5. plēvi PP mežacūku līķu savākšanai par kopējo summu, kas nepārsniedz 7 500 *euro*, – sabiedrībā ar ierobežotu atbildību **„PLASTIKA 1” (**reģistrācijas Nr.40003333379, juridiskā adrese – Strēlnieku 19-12, Rīga, LV-1010);

12.6. trauciņi paraugiem (500ml) par kopējo summu, kas nepārsniedz 6 000 *euro*, – sabiedrībā ar ierobežotu atbildību „Elvim” (reģistrācijas Nr.40103040641, juridiskā adrese – Kurzemes prospekts 3, Rīga, LV-1067);

12.7. kombinezonus MIKROGARD 2000 par kopējo summu, kas nepārsniedz 25 000 *euro,* – sabiedrībā ar ierobežotu atbildību „GRIF” (reģistrācijas Nr.40103003522, juridiskā adrese – Tallinas iela 45-3, Rīga, LV-1012).”

 Ministru prezidente L.Straujuma

 Zemkopības ministrs J.Dūklavs

2014.08.12. 10:15

499

L.Gurecka

67027063, Linda.Gurecka@zm.gov.lv